Pirkimo dokumentų

Priedas Nr. 1

SKENAVIMO IR ATPAŽINIMO PASLAUGŲ PIRKIMO TECHNINĖ SPECIFIKACIJA

1. **Įvadinė informacija:**
   1. Lietuvos Respublikos vyriausioji rinkimų komisija (toliau – Paslaugų gavėjas) vykdydama Lietuvos Respublikos vyriausiosios rinkimų komisijos įstatymo 3 straipsnyje nustatytus uždavinius, atlieka rinkėjų parašų rinkimo lapų išdavimą ir patikrinimą. Siekiant maksimalaus tikslumo minėtų uždavinių įgyvendinimui, perkamos parašų rinkimo lapų skenavimo ir duomenų apdorojimo paslaugų (toliau – Paslaugos), kurios turės būti teikiamos vykdant šiuos rinkimus ir galimas referendumo iniciatyvas:
      1. **2019 m. gegužės 12 d. Respublikos Prezidento rinkimai** (iki 10 000 dvipusių lapų);
         1. Lietuvos Respublikos Konstitucijos 79 straipsnyje nustatyta, kad pretendentai į Lietuvos Respublikos Prezidentus turi surinkti ne mažiau kaip **20** tūkstančių rinkėjų parašų.
         2. Lietuvos Respublikos Prezidento rinkimų įstatymo (35 str. numato, kad pretendentų būti kandidatais į Respublikos Prezidentus iškėlimas (ir parašų rinkimų lapų išdavimas) pradedami ne anksčiau kaip likus 80 dienų ir baigiamas ne vėliau kaip likus 65 dienoms iki rinkimų dienos.
         3. Vyriausioji rinkimų komisija ne vėliau kaip per **10** dienų nuo rinkėjų parašų rinkimo lapų gavimo patikrina, ar jie teisingai užpildyti ir nustato galiojančių parašų skaičių.
         4. Numatomas maksimalus išduotų dvipusių parašų rinkimų lapų skaičius – **10 000 vnt**., t. y. po 1 000 dvipusių lapų, kuriuose yra po 40 eilučių, skirtų rinkėjų parašams, 10 pretendentų į Lietuvos Respublikos Prezidentus.
      2. **2019 m. gegužės 26 d. rinkimai į Europos Parlamentą** (iki 10 000 dvipusių lapų);
         1. Lietuvos Respublikos rinkimų į Europos Parlamentą įstatyme 37 str. numato, kad partijos, rinkimų komiteto iškeltų kandidatų sąrašą turi paremti ne mažiau kaip **10** tūkstančių rinkėjų. Kandidatų sąrašų iškėlimas (ir parašų rinkimų lapų išdavimas) pradedamas ne anksčiau kaip likus **85** dienų ir baigiamas ne vėliau kaip likus **65** dienoms iki rinkimų dienos. Taip pat numatyta, kad rinkėjai gali elektroniniu būdu savo parašais paremti partijos, rinkimų komiteto iškeltą sąrašą);
         2. Vyriausioji rinkimų komisija ne vėliau kaip per **10** dienų nuo rinkėjų parašų rinkimo lapų gavimo patikrina, ar jie teisingai užpildyti ir nustato galiojančių parašų skaičių.
         3. Numatomas maksimalus išduotų dvipusių parašų rinkimų lapų skaičius – **10 000 vnt**., t. y. po 500 dvipusių lapų, kuriuose yra po 40 eilučių, skirtų rinkėjų parašams, 20 kandidatų sąrašams (partijoms, rinkimų komitetams).
      3. **Pagal poreikį paslaugų teikimo metu vyksiančioms referendumo iniciatyvoms** (iki 20 000 dvipusių lapų).
         1. Lietuvos Respublikos referendumo įstatymo 9 straipsnis numato, kad **300** tūkstančių turinčių rinkimų teisę piliečių reikalavimu (patvirtintu parašu) yra skelbiamas referendumas. Vyriausioji rinkimų komisija surinktus parašus turi patikrinti ir nustatyti galiojančių parašų skaičių per **30** dienų.
         2. Numatomas maksimalus išduotų dvipusių parašų rinkimų lapų skaičius – **20 000 vnt**., t. y. po 10 000 dvipusių lapų, kuriuose yra po 40 eilučių, skirtų rinkėjų parašams, 2 referendumo iniciatyvoms.
   2. Tiekėjo suformuotos rinkėjų parašų rinkimo lapų kompiuterinės bylos bus perduodamos Paslaugų gavėjui tolesniam patikrinti, nustatant ar parašų rinkimo lapuose nurodyti piliečių duomenys yra tapatūs Gyventojų registro duomenims. Patikrinti ar pateikti duomenys atitinka kitus rinkimų įstatymo reikalavimus: pasirašė pilietis sulaukęs 18 metų, pasirašė tik vieną kartą, ar teisingai nurodyti duomenys, ar nėra nurodyta negaliojantys dokumentai ar panašiai. Paslaugų gavėjas pateiks Tiekėjui nuasmenintus vardų ir pavaldžių sąrašus atpažinimo patikimumui padidinti.
2. **Pirkimo objektas**
   1. Rinkėjų parašų rinkimo lapų maketų, pritaikytų pildymui ranka, skenavimui ir optiniam ranka rašytų simbolių atpažinimui, sukūrimas (2019 m. Respublikos Prezidento, 2019 m. Europos Parlamento rinkimams ir atsiradus poreikiui – referendumo iniciatyvai).
   2. Optinio simbolių atpažinimo šablono sukūrimas.
   3. Rinkėjų parašų rinkimo lapų skenavimas, atpažinimas ir duomenų patikrinimas (*verifikavimas*).
   4. Atpažintų duomenų ir vaizdų perdavimas Paslaugų gavėjui suderintu formatu.
   5. Rinkėjų parašų rinkimo lapų apdorojimui paėmimas ir pristatymas Paslaugų gavėjui.
3. **Perkamos paslaugos ir jų sudėtis:**
   1. Rinkėjų parašų rinkimo lapo ir taisymo lapo blankų ir atpažinimo šablonų sukūrimas, kurį sudaro:
      1. Pagal Paslaugų gavėjo reikalavimus ir pateiktus pavyzdžius blankų paruošimas ir patiekimas Paslaugų gavėjui suderintu formatu.
      2. Optinio atpažinimo šablonų sukūrimas.
   2. Rinkėjų parašų rinkimo lapų skenavimas, atpažinimas ir duomenų perdavimas Paslaugų gavėjui, kurį sudaro:
      1. Dokumentų paėmimas iš Paslaugų gavėjo jo patalpose;
      2. Dokumentų skenavimas ir atpažinimas;
      3. Duomenų patikrinimas (*verifikavimas)*;
      4. Duomenų eksportavimas ir perdavimas Paslaugų gavėjui;
4. **Paslaugų apimtis ir reikalavimai**
   1. **Reikalavimai rinkėjų parašų rinkimo lapų blankams sukurti:**
      1. Tiekėjas pagal pateiktus Paslaugų gavėjo reikalavimus, blanko pavyzdį ir atsižvelgdamas į optinio simbolių atpažinimo sistemos reikalavimus sukuria:
         1. Rinkėjų parašų rinkimo lapo maketą – 3 vnt. (Respublikos Prezidento rinkimams, Rinkimams į Europos Parlamentą ir pagal poreikį referendumo iniciatyvai). Numatoma, kad skirsis tik maketų viršutinė dalis, o atpažįstami ir pildomi laukeliai bus identiški. Maketo pavyzdys pateikiamas Techninės specifikacijos 1 priede;
         2. Rinkėjų parašų rinkimo lapo taisymo maketą – 1 vnt. (bendras visiems rinkimams) Maketo pavyzdys pateikiamas Techninės specifikacijos 2 priede;
      2. Blankai turi būti pritaikyti efektyviam optiniam atpažinimui - naudojant vaizdo ištiesinimo orientyrus, simbolių atskyrimo langelius, unikalius identifikatorius, brūkšninius kodus ir kt.
      3. Blankai turi būti pritaikyti pildymui ranka, turi būti pakankamai intuityvūs, tam, kad pildymo metu būtų padaroma kiek įmanoma mažiau klaidų, kad pildymas būtų patogus tiek piliečiui, tiek ir atsakingam už piliečių parašų rinkimo lapus.
      4. Blankų formatai:
         1. Rinkėjų parašų rinkimo lapo maketas – A3 dvipusis lapas.
         2. Rinkėjų parašų rinkimo taisymo lapo maketas – A4 vienpusis lapas.
      5. Blankai turi būti sukurti ir perduoti Paslaugų gavėjui per 5 (penkias) darbo dienas, o tikslinami per 3 (tris) darbo dienas nuo užsakymo sukurti (patikslinti) blanką pateikimo.
   2. **Reikalavimai rinkėjų parašų rinkimo lapų atpažinimo šablonams:**
      1. Turi būti paruošti optinio simbolių atpažinimo šablonai rinkėjų parašų rinkimo lapams atpažinti, išskiriant laukus, kurių reikšmes reikia atpažinti, patikrinti ir perduoti Paslaugų gavėjui suderintu formatu kompiuterine laikmena.
      2. Rinkėjų parašų rinkimo lapo šablonas. Dvipusio A3 formato lapo šablonas – 1 vnt.
         1. Rinkėjų parašų rinkimo lapo šablono pritaikymas pagal poreikį, esant neesminiams lapo maketo pasikeitimams (pvz. viršutinė lapo dalis) – 2 vnt.
      3. Rinkėjų parašų rinkimo taisymo lapo šablonas. Vienpusio A4 formato šablonas – 1 vnt.
      4. Rinkėjų parašų rinkimo lapo optinio atpažinimo šablonu turi būti atpažįstamos šių laukų reikšmės ir atpažinimo metu atliekama atpažintos reikšmės kokybės kontrolė:

| **Laukas** | **Tipas** | **Ilgis** | **Reikšmės** | **Atpažinimo automatinė kontrolė taisyklėmis** |
| --- | --- | --- | --- | --- |
| Bylos nr. | Tekstas | 3 | „A01“ | Nekontroliuojama |
| Lapo nr. byloje | Skaičius | 3 | „999“ | Tik skaitinė reikšmė |
| Lapo identifikavimo nr. | Skaičius | 3 | „999“ | Tik skaitinė reikšmė |
| Pasirašiusiojo eilės nr. lape | Skaičius | 3 | „999“ | Tik skaitinė reikšmė |
| 3 pirmosios pavardės raidės | Tekstas | 3 | „ALG“ | Nekontroliuojama |
| Kortelės / paso (serija) ir Nr. | Tekstas | 8 | „LV345678“ | Reikšmės formatas pagal šių dokumentų reikalavimus |
| Gimimo data – metai, mėnuo, diena | Data | 8 | 1927-06-20 | Tik datos formato ir reikšmės kontrolė |
| Duomenų taisymo požymis („checkbox“) | Požymis | 1 |  | Pažymėta reikšmė – „1“ (taisyta), nežymėta - „0“ (netaisyta) |
| Išbraukto, neskaičiuojamo įrašo požymis | Požymis | 1 |  | Užtušuotas |
| Pasirašiusiojo parašo vaizdas | Nuoroda | 20 | „\\vaizdai\_parasas\40.ALG\_pr.jpg“ | Sistema automatiškai iškerpą dokumento vaizdo fragmentą, išsaugo bylą ir duomenyse pateikia nuorodą į bylą |
| Pasirašiusiojo asmens eilutės vaizdas | Nuoroda | 20 | „\\vaizdai\_eilute\40.ALG\_eil.jpg“ | Sistema automatiškai iškerpą dokumento vaizdo fragmentą, išsaugo bylą ir duomenyse pateikia nuorodą į bylą |
| Iš viso yra pasirašiusių piliečių asmenų skaičius | Skaičius | 2 | „40“ | Tik skaitinė reikšmė |
| Piliečių, kurie pasirašė ar duomenis surašė už asmenis, kurie dėl fizinių trūkumų negali patys tai padaryti, parašų skaičius | Skaičius | 2 | „17“ | Tik skaitinė reikšmė |
| Už piliečius, dėl fizinių trūkumų negalinčius pasirašyti, duomenis surašiusių asmenų, įrašų eilės numeriai | Skaičius | 17\*2 | „40“ | Tik skaitinė reikšmė |
| Prašo rinkusio asmens vardas | Tekstas | 22 | „VARDENIS“ | Nekontroliuojama |
| Prašo rinkusio asmens pavardė | Tekstas | 22 | „PAVARDENIS“ | Nekontroliuojama |
| Prašo rinkusio asmens pavardė Kortelės / paso (serija) ir Nr. | Skaičius | 8 | „LV345678“ | Nekontroliuojama |
| Prašo rinkusio asmens telefonas | Skaičius | 9 | „861619000“ | Tik skaitinė reikšmė |
| Parašų tikrintojo pažymėtas įrašas | Skaičius | 1 | „2“ | Tik skaitinė reikšmė |

* + 1. Rinkėjų parašų rinkimo taisymo lapo optinio atpažinimo šablonu turi būti atpažįstamos šių laukų reikšmės ir atpažinimo metu atliekama atpažintos reikšmės kokybės kontrolė:

| **Laukas** | **Tipas** | **Ilgis** | **Reikšmės** | **Atpažinimo automatinė kontrolė taisyklėmis** |
| --- | --- | --- | --- | --- |
| Bylos nr. | Tekstas | 3 | „A01“ | Nekontroliuojama |
| Lapo nr. byloje | Skaičius | 3 | „999“ | Tik skaitinė reikšmė |
| Lapo identifikavimo nr. | Skaičius | 3 | „999“ | Tik skaitinė reikšmė |
| Pasirašiusiojo eilės nr. lape | Skaičius | 3 | „999“ | Tik skaitinė reikšmė |
| 3 pirmosios pavardės raidės | Tekstas | 3 | „ALG“ | Nekontroliuojama |
| Kortelės / paso (serija) ir Nr. | Tekstas | 8 | „LV345678“ | Reikšmės formatas pagal šių dokumentų reikalavimus |
| Gimimo data – metai, mėnuo, diena | Data | 8 | 1927-06-20 | Tik datos formato ir reikšmės kontrolė |
| Duomenų taisymo požymis („checkbox“) | Požymis | 1 |  | Pažymėta reikšmė – „1“ (taisyta), nežymėta - „0“ (netaisyta) |
| Požymis, ar eilutės visos reikšmės užpildytos | Požymis | 1 |  | „1“ – užpildyta, „0“ – yra neužpildytų laukų eilutėje |
| Išbraukto, neskaičiuojamo įrašo požymis | Požymis | 1 |  | Užtušuotas |
| Parašų tikrintojo pažymėtas įrašas | Skaičius | 1 | „2“ | Tik skaitinė reikšmė |

* 1. **Duomenų kokybės ir patikimumo užtikrinimui, rinkėjų parašų rinkimų lapų optiniam atpažinimui taikomi tokie bendrieji funkciniai reikalavimai optiniam simbolių atpažinimui:**
     1. Automatinis formų identifikavimas. Prieš formų skenavimą neturi būti būtina rūšiuoti, ar kitaip paruošti dokumentus skenavimui. Atpažinimo sistema pati identifikuoja, kokios formos yra nuskenuotos ir kokius atpažinimo šablonus ir taisykles taikyti susiejant atpažįstamus duomenis tarpusavyje.
     2. Turi būti atpažįstamos brūkšninių kodų reikšmės.
     3. Atpažįstamų laukų skaičius dokumentuose neturi būti ribojamas.
     4. Spausdintų ir ranka rašytų simbolių atpažinimas, įvairiarūšio teksto atpažinimas.
     5. Lietuvių kalbos palaikymas (atpažįstami spausdinti ir ranka rašyti lietuvių kalbos simboliai bei atliekamas tikrinimas pagal žodynus).
     6. Kintamo puslapių skaičiaus formų apdorojimas.
     7. Kelių puslapių formos komplektavimo kontrolė. Sistema turi užtikrinti, kad bus išsaugotas dokumentų ir informacijos vientisumas.
     8. Turi būti skenuojami įvairių formatų popierinių dokumentų lapai (A3, A4).
     9. Kadangi rinkėjų parašų rinkimo lapų fizinė kokybė gali būti bloga - lapai sulankstyti, su dėmėmis, optinio atpažinimo sistema turi automatiškai išvalyti skenuoto dokumentų vaizdą, ištiesinti skenuoto vaizdo pakreipimą, automatiškai parinkti teisingą orientaciją pagal tekstą. Leistini formos proporcingi matmenų pokyčiai iki 10 %.
     10. Vykdyti skenuotų dokumentų automatiškai išskirtų sričių (laukų) atpažinimą ir automatišką duomenų failo suformavimą, tinkamą perduoti Paslaugų gavėjui.
     11. Kadangi turi būti užtikrinta aukšta duomenų kokybė, yra būtina patikrinti duomenis kontekstinio ir grupinio patikrinimo būdu. Sistema šias patikrinimo funkcijas privalo užtikrinti.
     12. Paketinis duomenų apdorojimas. Galimybė nustatyti skenavimo metu dokumentų paketo metaduomenis ir juos priskirti kiekvienam paketo dokumentui.
     13. Galimybė išsaugoti dokumente atpažintus duomenis kaip atskirą dokumento kortelės priedą (XML, CSV bei TXT formatais)
     14. Automatinis atpažintų laukų reikšmių patikrinimas pagal aprašytas taisykles
     15. Galimybė prijungti išorines įvairių formatų duomenų bazes automatiniam ir rankiniam patikrinimui (klasifikatorių lentelė) tam, kad sistema atpažinimo ar verifikavimo automatiškai parinktų reikiamą reikšmę
     16. Visų apdorojimo procesų monitoringas. Optinio atpažinimo sistema privalo užtikrinti, kad visi skenuoti dokumentai bus apdoroti, visi duomenys surinkti
     17. Ataskaitų pateikimas apie sistemoje esamas formas ir jų apdorojimo būklę
  2. **Rinkėjų parašų rinkimo lapų numatomi kiekiai:**
     1. A3 formato dvipusių rinkėjų parašų rinkimo lapų numatomi maksimalūs kiekiai:
        1. Prezidento rinkimams – iki 10 000 vnt.;
        2. Rinkimai į Europos parlamentą – iki 10 000 vnt.;
     2. A4 formato vienpusių rinkėjų parašų rinkimo taisymo lapų kiekis – iki 0,02% nuo pateiktų rinkimų parašų rinkimų lapų skaičiaus.
  3. **Rinkėjų parašų rinkimo lapų pateikimas ir apdorojimo terminai:**
     1. Užpildytus rinkėjų parašų rinkimo lapus Paslaugų gavėjas pateikia tiekėjui iš karto po to, kai kandidatas pristato juos Paslaugų gavėjui.
     2. Tiekėjas privalo pateikti skenuotus lapus ir atpažintus bei patikrintus duomenis:
        1. ***Respublikos Prezidento rinkimų metu*** – per 3 dienas (72 **val.)**, kai maksimalus vienu kartu perduodamų dvipusių lapų skaičius 10 000. Vieno kandidato rinkėjų parašų rinkimo lapų apimtis negali būti didesnė, kaip 1000 A3 formato ir taisymų lapų ne daugiau, kaip 0,02% A4 formato.
        2. ***Rinkimų į Europos Parlamentą metu*** – per 3 dienas (72 **val.)**, kai maksimalus vienu kartu perduodamų dvipusių lapų skaičius 10 000. Vieno kandidatų sąrašo (partijos, rinkikų komiteto) rinkėjų parašų rinkimo lapų apimtis negali būti didesnė, kaip 500 A3 formato ir taisymų lapų ne daugiau, kaip 0,02% A4 formato.
        3. ***Referendumo iniciatyvos metu (pagal poreikį)*** – per **6 kalendorines dienas** nuo lapų perdavimo dienos, kai maksimalus vienu kartu perduodamų dvipusių lapų skaičius 10 000 A3 formato ir taisymų lapų ne daugiau, kaip 0,02% A4 formato.
  4. **Reikalavimai rinkėjų parašų rinkimo lapų apdorojimo techninei ir programinei įrangai:**
     1. Dokumentų apdorojimas turi būti vykdomas paslaugų teikėjo patalpose, naudojant paslaugų teikėjo kompiuterius, serverius, skenerius ir kitą reikalingą techninę ir programinę įrangą. Naudojama skenavimo programinė įranga privalo užtikrinti perduodamų duomenų tikslumą ir patikimumą 99,8%.
     2. Naudojama skenavimo programinė įranga privalo užtikrinti pakankamai greitą apdorojimą ir duomenų pateikimą. Vyriausioji rinkimų komisija per įstatymu nustatytą 10 dienų terminą nuo kandidato parašų pateikimo turi patikrinti duomenis ir nustatyti galiojančių parašų skaičių
     3. Atpažinti ir patikrinti duomenys ir skenuoti vaizdai turi būti perduodami Paslaugų gavėjui suderintu su Paslaugų gavėju formatu (XML, XLSX, CSV ar kt.). Už dokumentų ir duomenų paruošimą, jų saugojimą visos paslaugų teikimo metu yra atsakingas paslaugų teikėjas.
  5. **Reikalavimai dokumentų perdavimui:**
     1. Paslaugų teikėjas privalo užtikrinti perduodamų dokumentų priėmimą, laikiną saugojimą apdorojimo metu, duomenų apsaugą, bei apdorotų dokumentų grąžinimą perkančiajai organizacijai.
     2. Paslaugų teikėjas privalo įsipareigoti savo lėšomis atvykti pasiimti perduodamų dokumentų į perkančiosios organizacijos biurą, esantį Gynėjų g. 8, Vilniuje.
     3. Dokumentai perduodami apdorojimui šalims pasirašant dokumentų perdavimo-priėmimo aktą, kurį sutikrinus ir neradus neatitikimų abiejų šalių atstovai patvirtina savo parašais.
     4. Paslaugų teikėjas privalo apdoroti ir grąžinti perkančiosios organizacijos perduotus dokumentus ne vėliau kaip šios specifikacijos 4.5.2 punkte nurodytais terminais. Apdorotus dokumentus paslaugos teikėjas privalo grąžinti perkančiosios organizacijos nurodytu adresu Vilniuje. Dokumentai po apdorojimo privalo būti sudėti tokia pačia tvarka, kaip kad buvo perduodami prieš apdorojimą. Grąžinant dokumentus šalys pasirašo dokumentų perdavimo-priėmimo aktą, kurį, sutikrinus perduodamus dokumentus su pateikiamu sąrašu, abiejų šalių atstovai patvirtina savo parašais.
  6. **Reikalavimai konfidencialumui:**
     1. Paslaugų tiekėjas turės pasirašyti susitarimą dėl asmens duomenų tvarkymo, kuriame bus numatyti įsipareigojimai saugoti Paslaugų gavėjo jam patikėtą informaciją ir jos neatskleisti tretiesiems asmenims laikantis Europos Parlamento ir Tarybos reglamentu (ES) 2016/679 „Bendrasis duomenų apsaugos reglamentas“, Lietuvos Respublikos asmens duomenų teisinės apsaugos įstatymu, kitais teisės aktais, reglamentuojančiais atsakomybę už asmens duomenų apsaugą.

**Rinkėjų parašų rinkimų lapų formos pavyzdys**   
C:\Users\gaižauskas.d\Documents\___RINKIMAI\_INICIATYVOS\Parasai\___2014 PARASU TIKRINIMAS\LAPO PVZ\RINKEJU PARASU RINKIMO LAPAS.wmf

C:\Users\gaižauskas.d\Documents\___RINKIMAI\_INICIATYVOS\Parasai\___2014 PARASU TIKRINIMAS\LAPO PVZ\RINKEJU PARASU RINKIMO LAPAS2.wmf

2 priedas

**Koregavimo lapo formos pavyzdys**

C:\Users\gaižauskas.d\Documents\___RINKIMAI\_INICIATYVOS\Parasai\___2014 PARASU TIKRINIMAS\LAPO PVZ\RINKEJU PARASU RINKIMO LAPAS A4-12.wmf

C:\Users\gaižauskas.d\Documents\___RINKIMAI\_INICIATYVOS\Parasai\___2014 PARASU TIKRINIMAS\LAPO PVZ\RINKEJU PARASU RINKIMO LAPAS A4-2.wmf

Pastaba. Formos yra tvirtinamos VRK, todėl gali būti keičiamos.

\_\_\_\_\_\_\_\_\_\_\_\_\_